সোমবার বাজার বিশ্লেষণে দেখা গেছে, ডিএসইতে মোট লেনদেনে খাদ্য, ওষুধ ও প্রকৌশল খাতের অবদান আগের চেয়ে বেড়েছে। এদিন ডিএসইতে মোট লেনদেনে জ্বালানি খাতের অবদান প্রায় ৭ ভাগ, মিউচুয়াল ফান্ড প্রায় ২ দশমিক ৪ ভাগ, টেলিকমিউনিকেশন খাত ২ দশমিক ৩ ভাগ, ব্যাংক বহির্ভূত আর্থিক খাতের অবদান ৪ দশমিক ২৪ ভাগ, ব্যাংক ৬ দশমিক ৫ ভাগ, ওষুধ ও রসায়ন খাত প্রায় ১১ দশমিক ৮৭ ভাগ, প্রকৌশল ১২ দশমিক ৫৬ শতাংশ, খাদ্য ও আনুষঙ্গিক ৭ দশমিক ৮৫ শতাংশ এবং ইন্স্যুরেন্স খাতের অবদান ৮ দশমিক ৬ শতাংশ।